[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.7.2008

COM(2008) 421 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

Szolidaritás a változással szemben. Az európai globalizációs alkalmazkodási alap (EGAA) 2007-ben: áttekintés és kilátások

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

Szolidaritás a változással szemben.Az európai globalizációs alkalmazkodási alap (EGAA) 2007-ben [1]: áttekintés és kilátások

Az EGAA első éve

A megújult szociális menetrend[2] rugalmasan és határozottan reagál a globalizáció következtében fellépő változásokra. A válasz részét képezi többek között a globalizáció által kedvezőtlenül érintettek iránt tanúsított szolidaritás. Az európai globalizációs alkalmazkodási alapot (EGAA) e szolidaritás egyik eszközeként fejlesztették ki: a globalizáció miatt elbocsátott munkavállalókat kívánja segíteni a mihamarabbi újbóli munkába állásban. Miután az Európai Parlament és a Tanács 2006. december 20-án elfogadta az 1927/2006/EK rendeletet, az EGAA 2007. január 1-jével megkezdte működését.

E közlemény áttekinti az EGAA működésének első évét, és javaslatokat tesz olyan azonnali vagy hosszú távon alkalmazható intézkedésekre, amelyek lehetővé tennék teljesítményének javítását.

A munkavállalók segítése a változásokhoz való alkalmazkodásban

Az EGAA-hoz 2007-ben tíz kérelmet nyújtottak be, amelyek 11 339 munkavállalót érintettek. A Bizottság 2007 végéig négy kérelmet hagyott jóvá, miután az Európai Unió költségvetési hatósága felszabadította a szükséges pénzeszközöket; öt kérelem még elbírálás alatt áll, egyet pedig visszavontak (majd 2008 elején néhány technikai módosítást követően újra benyújtottak). Az EGAA 18,6 millió euró támogatást nyújtott, ami a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[3] értelmében megengedett legnagyobb összeg 3,7%-ának felel meg. A pénzeszközöket az 5 113 érintett munkavállaló érdekében tett aktív munkaerő-piaci intézkedések céljára használták fel. A 2007-ben benyújtott kérelmekkel és hozott határozatokkal, valamint a finanszírozott fellépésekkel kapcsolatos részleteket e jelentés melléklete tartalmazza.

Az évi 500 millió eurónak megfelelő maximális éves összeg nem előirányzott kiadás. Az csupán a költségvetési tartalék része, és biztosítja a megfelelő finanszírozás lehetőségét, amennyiben az adott évben nagy számú szerkezetátalakításra kerülne sor. Az egyes beavatkozásokhoz szükséges kötelezettségvállalási előirányzatokat a Bizottság javaslatára és a költségvetési hatóság beleegyezését követően az EGAA költségvetési tétel alá történő átvitel útján mobilizálják.

Ezzel együtt az alap kihasználtsága korlátozott. Ennek több oka is van. Visszavezethető egyrészt a 2007-es kedvező gazdasági környezetre: természetes, hogy egy olyan időszakban, amikor a munkaerőpiacok jól működtek, a tagállamok nem pályáztak támogatásra. Ám a korlátozott kihasználtság tükrözheti a tagállamok bizonytalanságát is a finanszírozásra való jogosultságukat illetően. Bár az EGAA a munkavállalók elbocsátásakor azonnal beavatkozhat, a tagállamok tétováztak, hogy a leépítési krízishelyzetek legelső napjától kezdve igényeljék-e az EGAA finanszírozását, mivel nem voltak bizonyosak abban, hogy kérelmüket jóváhagyják.

Van tehát lehetőség az EGAA teljesítményének javítására.

Az EGAA jelenlegi működésének javítása

Azonnali lépések tehetők az EGAA működésének javítása érdekében:

- Az eljárások egyszerűsítése. A Bizottság egyszerűsíti eljárásait, hogy gyorsan és egyértelműen tudjon reagálni a tagállamok kérelmeik támogathatóságával kapcsolatos kérdéseire[4]. Ezen túlmenően részletes információkat tesz közzé az előző – elfogadott vagy elutasított – esetekről, ezzel segítve a tagállamokat az EU intézményei által határozataik meghozatala során alkalmazott kritériumok értékelésében. A Bizottság megvizsgálja, hogyan gyorsítható fel a kérelmek feldolgozása, és átszervezi belső eljárásait az elemzés jó minőségének fenntartása mellett.

- A tapasztalatok és a bevált gyakorlatok cseréjének ösztönzése , beleértve az ESZA-n keresztül széles körben tesztelt módszereket, és különösen az EQUAL közösségi kezdeményezést. Ezáltal csökkenthető a tagállamokban bekövetkező késedelem amellyel a megfelelő intézkedéseket kidolgozzák nagyarányú leépítési krízishelyzetek esetén. Javasolható példa a Portugália által választott megközelítés, ahol miniszteri határozattal fogadtak el egy rövid határidővel alkalmazható intézkedéscsomagot amely alkalmazható az EGAA-támogatásra jogosult esetekben .

- A tudatosság erősítésére irányuló intenzívebb tevékenységek által fokozható az Alap láthatósága.

Kitekintés a jövőre – az EGAA-rendelet kiigazítása

Az EGAA által az európai munkavállalók számára történő munkahelyteremtésre, valamint képzési és más lehetőségeikre gyakorolt hatás erősítése céljából a Bizottság a tapasztalatok fényében tevékenyen vizsgálja, hogyan módosíthatná az Alapot a jelen költségvetési keretek között oly módon, hogy fokozza annak teljesítményét.

Az EGAA-rendelet (20. cikkében) előírja, hogy a Bizottság az első éves jelentés alapján javaslatot nyújthat be az Európai Parlamentnek és a Tanácsnak a rendelet felülvizsgálatára.

A rendelet hatályának kiterjesztése a nem közvetlenül a kereskedelemben bekövetkező szerkezeti változásoknak tulajdonítható elbocsátásokra:

Az EGAA a globális kereskedelmi struktúrákban bekövetkező jelentősebb változások miatt bekövetkező elbocsátásokra összpontosít. A globalizáció hatásai más jellegű szerkezeti változásokon keresztül is érvényesülnek. Ilyen változások például a termelés és terméktechnológia jelentős fejlődése, a termelés szervezésében bekövetkező változások (mint például az alvállalkoztatás), továbbá a nyersanyagok és más szükséges eszközök elérhetősége és ára. Ezt jól szemlélteti a közelmúltban többször is bekövetkezett olajár-emelkedés és ennek hatása azon ágazatokra, amelyekben az üzemanyag-ráfordítás magas költségtényezőt képvisel. Az ilyen jelentős és hirtelen változások olyan elbocsátásokat eredményezhetnek, amelyekre a meglévő rendelet hatálya nem terjed ki. A Bizottság megvizsgálja a globalizáció e hajtóerőit abból a szempontból, hogy azok az EGAA keretében adott támogatás indokainak tekinthetők-e.

Az EGAA hatályának kiterjesztése kisebb méretű leépítésekre:

Csökkenteni kell a legalább ezer fő elbocsátását előíró általános követelményt, hogy a tagállamok nagyobb rugalmassággal rendelkezzenek a kérelmek benyújtása terén, különösen a kis- és középvállalkozások és az elszigetelt munkaerőpiacok tekintetében[5]. A Bizottság vizsgálja e küszöb csökkentésének a támogatható személyek számával és a költségvetéssel összefüggő vonzatait. A meglévő küszöb csökkentésének egy lehetséges alternatívájaként a támogatást az adott fő vállalat beszállítóin vagy felhasználó termelőin túlmenően az érintett földrajzi területen található más társaságoknál történő egyéb leépítésekre is ki lehetne terjeszteni.

Az EGAA-támogatás időtartamának kiterjesztése:

Mivel az EGAA-támogatás időtartama alatt nem minden elbocsátott munkavállaló talál új munkahelyet, szükség van hosszabb távú támogatásra. Megfontolás tárgyává lehetne tenni az EGAA keretében nyújtott finanszírozás felhasználására szánt maximális időtartamnak a jelenlegi rendeletben előírt 12 hónapon túli kiterjesztését. Vizsgálnak egyéb lehetőségeket is, például az EGAA felhasználását a munkavállalók tagállamok közötti mobilitásának ösztönzésére. Megfontolásra érdemes az a lehetőség is, hogy bizonyos korlátozott pénzeszközöket a globalizáció következtében bekövetkező változások elemzésére és előrejelzésére fordítanának.

Következtetés

A Bizottság felkéri az Európai Parlamentet és a Tanácsot, hogy vegye tudomásul az EGAA által működése első évében gyakorolt kedvező hatást. A Bizottság egyszerűsíteni fogja az eljárásokat, ösztönözni a helyes gyakorlatok cseréjét, és fokozni az EGAA-ra vonatkozó tudatosság megerősítésére irányuló tevékenységét. Meg fogja továbbá a rendelet módosításának megvalósíthatóságát, és e tekintetben még a következő éves jelentés közzététele előtt megfelelő javaslatokat tesz.

MELLÉKLET

1. 2007-ben benyújtott kérelmek

1. táblázat: 2007-ben benyújtott kérelmek

Az EGAA-hoz 2007-ben benyújtott tíz támogatási kérelemből négyet még az év vége előtt jóváhagytak, öt továbbra is elbírálás alatt áll, egyet pedig visszavontak (majd 2008 elején néhány technikai módosítást követően újra benyújtottak).

2007-ben egyetlen kérelmet sem utasítottak el sem a támogathatóság, sem elegendő előirányzat hiányára hivatkozva.

Az összes kérelemmel kapcsolatos részletek megtekinthetők a Bizottság EGAA-honlapján a következő címen:

http://ec.europa.eu/employment_social/egf/applications07_en.html

Az EGAA-hoz 2007-ben benyújtott kérelmek tagállamok szerint:

Hét tagállam kért támogatást az EGAA-tól, köztük Olaszország három különböző régiójának textilágazata tekintetében, valamint Franciaország két egymással össze nem függő leépítés kapcsán. Spanyolország kérelmét visszavonták, majd 2008-ban újra benyújtották.

Az EGAA-hoz 2007-ben benyújtott kérelmek az igényelt hozzájárulás összege szerint:

Az igényelt támogatás összegéről a kérelmező tagállam szabadon dönthet, többek között a kérelem tárgyát képező leépítés súlyosságának függvényében. Nincsen javasolt vagy maximális összeg. Az igényelt összegek a máltai kérelemben (EGAA/2007/008) szereplő 681 207 eurótól a lombardiai textilágazatra vonatkozó olasz kérelemben (EGAA/2007/007) igényelt 14 660 750 euróig terjedtek.

Az EGAA-hoz 2007-ben benyújtott kérelmek a támogatandó munkavállalók száma szerint:

Noha az EGAA rendeltetése szerint elsősorban nagyarányú leépítéseknél nyújt támogatást, a tagállamok kisméretű munkaerőpiacok vagy kivételes esetek kapcsán is nyújthatnak be kérelmet. Ezen túlmenően a tagállamok az elbocsátott munkavállalóknak csupán egy bizonyos részére is összpontosíthatják a támogatást, amennyiben megítélésük szerint ezen munkavállalók kivételes nehézségekkel szembesülnek majd, ha továbbra is foglalkoztatásban kívánnak maradni. Míg a legtöbb kérelem (9-ből 5) több mint ezer munkavállalót céloz meg, két „kisméretű munkaerőpiacra” vonatkozó kérelem ennél kevesebbet, a Franciaországnak nyújtott két hozzájárulás (EGAA/2007/001 és EGAA/2007/002) esetében pedig a tagállam a támogatást kifejezetten a csődbe ment munkáltató által foglalkoztatott munkavállalók egy bizonyos csoportjára összpontosította.

Az EGAA-hoz 2007-ben benyújtott kérelmek az igényelt hozzájárulás munkavállalónkénti összege (euró) szerint:

A kérelmező tagállam szabadon dönthet az általa nyújtandó egyéni szolgáltatáscsomagról. Ennélfogva a munkavállalónként igényelt összeg az elbocsátás súlyossága, az érintett régióbeli munkaerő-piaci helyzet, az érintett munkavállalók egyéni körülményei, vagy akár az érintett tagállam vagy régió általános költségstruktúrái szerint változik. A gyakorlatban a munkavállalónkénti javasolt összegek igen nagy mértékben eltérnek: míg Málta (EGAA/2007/008) esetében alig haladja meg az 1000 eurót, a szardíniai textilágazatra vonatkozó olasz kérelem esetében meghaladja a 11 000 eurót. Általánosságban a munkavállalónkénti támogatás javasolt összege jellemzően magasabb azokban a régiókban vagy ágazatokban, ahol a munkavállalóknak különleges munkaerő-piaci problémákkal kell szembenézniük, illetve ahol a költségek magasabbak az európai uniós átlagnál.

Az EGAA-hoz 2007-ben benyújtott kérelmek beavatkozási kritériumok szerint:

Az EGAA-hoz benyújtható kérelmeknek meg kell felelniük az 1927/2006/EK rendelet 2. cikkében foglalt három kritérium legalább egyikének. Kérelem akkor nyújtható be, ha a világkereskedelemben bekövetkezett fő strukturális változások komoly gazdasági zavarokhoz vezettek, különösen az uniós behozatal jelentős növekedéséhez, vagy egy adott ágazatban az EU piaci részesedésének hirtelen csökkenéséhez, vagy egy harmadik országba történő gazdasági delokalizációhoz, amelyek következtében:

a) legalább 1000 főt elbocsátanak 4 hónapos időszak alatt egy vállalkozáson belül egy tagállamban, beleértve annak beszállítói vagy felhasználói termelői körében elbocsátott munkavállalókat, vagy

b) legalább 1000 főt elbocsátanak egy 9 hónapos időszak alatt, különösen kis- és középvállalkozásoknál, NACE 2-es ágazatban egy régióban vagy két egymással határos régióban NUTS II szinten.

A 2007-ben benyújtott kérelmek közül három a 2. cikk a) pontjára, további négy pedig a 2. cikk b) pontjára hivatkozott.

Ezenfelül, tekintettel egyes uniós munkaerőpiacok kis méretére vagy más, meg nem határozott kivételes körülményekre, EGAA-hozzájárulás nyújtható:

c) kisméretű munkaerőpiacok esetében vagy az érintett tagállam(ok) által kellőképpen alátámasztott kivételes esetekben, ha az elbocsátások súlyos következménnyel járnak a foglalkoztatottságra és a helyi gazdaságra nézve, akkor is, ha a fenti a) és b) pontban meghatározott feltételek nem teljesülnek maradéktalanul.

A 2007-ben benyújtott kérelmek közül kettő a 2. cikk c) pontjára hivatkozott.

2. 2007-ben nyújtott hozzájárulások

Miután a költségvetési hatóságok mozgósították a szükséges pénzeszközöket, a Bizottság az alábbi négy esetben döntött az Alapból történő finanszírozás megítélése mellett:

2. táblázat: A Bizottság által 2007-ben nyújtott hozzájárulások

EGAA/2007/002 | Franciaország | A Renault beszállítói | 1 258 030 | 2007/726/EK (2007.10.23.) (HL L 294., 2007.11.13., 21. o.) | C (2007) 6149 (2007.12.4.) |

EGAA/2007/003 | Németország | BenQ | 12 766 150 | 2008/30/EK (2007.12.18.) (HL L 6., 2008.01.10., 9. o.) | C (2007) 6747 (2007.12.18.) |

EGAA/2007/004 | Finnország | Perlos | 2 028 538 | 2008/30/EK (2007.12.18.) (HL L 6., 2008.01.10., 9. o.) | C (2007) 6742 (2007.12.18.) |

Összesen | 18 610 968 |

A költségvetési hatóság a Bizottság egyetlen elébe terjesztett EGAA-finanszírozási javaslatát sem utasította el , és azokat semmilyen formában nem módosította.

3. Finanszírozott fellépések

Az EGAA-rendelet olyan aktív munkaerő-piaci politikai intézkedések finanszírozására korlátozza az Alap tevékenységét, amelyek az elbocsátásra kerülő munkavállalók munkaerőpiacra történő újbóli beilleszkedését célzó összehangolt, személyre szabott szolgáltatási csomag részét képezik. Ezen túlmenően az EGAA finanszírozhatja a tagállamok által a hozzájárulás előkészítése, irányítása, népszerűsítése, valamint az azzal kapcsolatos tájékoztatás érdekében végzett technikai segítségnyújtási tevékenységeket.

Az alábbiakban a 2007-ben nyújtott négy EGAA-támogatás keretében javasolt fellépések, valamint az azokat támogató technikai segítségnyújtási tevékenységek becsült költségeinek lebontása látható.

3. táblázat: Az egyedi aktív munkaerő-piaci politikai intézkedésekkel összefüggő kiadások

A munkaerő-piaci politikai beavatkozások Eurostat szerinti osztályozása | Az EGAA-támogatás összege (euró) | A teljes összeg %-a |

Munkaerő-piaci politikával összefüggő szolgáltatások |

1 | Munkakeresési támogatás |

1.1.2 | Egyéni ügykezelési szolgáltatások | 306 623 | 1,6% |

Munkaerő-piaci politikával összefüggő intézkedések |

2 | Munkaerő-piaci (át)képzés |

2.1 | Intézményi képzés | 2 715 632 | 14,6% |

Képzési/munkakeresési támogatás | 13 476 688 | 72,4% |

4 | Foglalkoztatás-ösztönzés |

4.1 | Toborzásösztönzés | 821 050 | 4,4% |

4.2 | Munkahelyfenntartás ösztönzése | 325 000 | 1,7% |

7 | Tevékenység indításához nyújtott ösztönzés | 326 475 | 1,8% |

Technikai segítségnyújtás (az 1927/2006/EK rendelet 3. cikke) | 639 500 | 3,4% |

Összesen | 18 610 968 | 100% |

A fent fel nem tüntetett intézkedéseket a tagállamok nem szerepeltették a 2007-ben megítélt négy EGAA-beavatkozásra vonatkozó javaslatokban.

4. Az EGAA-támogatásban részesült munkavállalók jellemzői

A 2007-ben nyújtott négy hozzájárulás keretében összesen 5 113, különböző franciaországi, németországi és finnországi régiókban élő munkavállaló részesült támogatásban.

4. táblázat: A 2007-ben EGAA-támogatásban részesült munkavállalók jellemzői

ebből nő: | 41 | 155 | 797 | 302 | 1295 |

% | 15% | 25% | 24% | 33% | 25% |

ebből nem az EU polgára: | 0 | 5 | 91 | 0 | 96 |

ebből (életkor): |

15–24 | 2 | 15 | 34 | 91 | 142 |

25–54 | 236 | 553 | 3149 | 787 | 4725 |

55–64 | 29 | 60 | 121 | 37 | 247 |

65+ | 0 | 0 | 0 | 0 | 0 |

ebből tartós egészségügyi problémával vagy fogyatékkal élő: | 4 | 49 | N/A | 50 | 103 |

5. Kiegészítő jelleg a strukturális alapokból, nevezetesen az ESZA-ból finanszírozott fellépésekkel

Az EGAA csak aktív munkaerő-piaci politikai intézkedéseket finanszíroz, és az ESZA-hoz hasonlóan nem nyújt hozzájárulást passzív szociális védelmi intézkedésekhez. Míg azonban a strukturális alapok többéves programokon keresztül támogatnak stratégiai, hosszú távú célokat – nevezetesen a változás előrejelzését és kezelését, valamint a szerkezetváltást, többek között az egész életen át tartó tanuláson és hasonló tevékenységeken keresztül –, az EGAA egyedi, nagyarányú krízisekre nyújt megoldást. Így bár fellépései hasonlók az ESZA-éihoz, egyszeri és időben korlátozott egyéni támogatást nyújt kifejezetten a kereskedelemmel összefüggésben elbocsátott munkavállalók megsegítése céljából. A tagállamok egy-egy jelentősebb leépítés tudomásulvételét követően azonnal megkezdhetik a fellépéseket, és ezért nincs szükségük a strukturális alapok valamely meglévő programjának módosítására.

A tagállamokat mindamellett arra ösztönzik, hogy használják ki az EGAA-hozzájárulás végrehajtási időszakát (a kérelem benyújtásától számított 12 hónap) a leépítés által okozott hosszú távú szükségletek vizsgálatára és az ESZA-programok esetleg szükséges módosításaira.

Az EGAA kérelmezési folyamata részeként minden kérelmezőnek le kell írnia, hogyan szándékozik elősegíteni az EGAA-fellépések és a strukturális alapokból finanszírozott tevékenységek közötti komplementaritást.

6. Elért eredmények

2007 volt az EGAA végrehajtásának első éve. Az EGAA által elért eredményekkel kapcsolatos információk elsődleges forrásai a tagállamok által a hozzájárulás felhasználására előírt időszak (azaz a kérelem benyújtásától számított 12 hónap) lejártakor benyújtandó zárójelentések lesznek. Ezt a zárójelentést minden tagállamnak legkésőbb a hozzájárulás felhasználására rendelkezésre álló idő leteltét követő hat hónapon belül kell benyújtania. A 2007-ben nyújtott hozzájárulások egyikének esetében sem kellett 2007-ben benyújtani a zárójelentést, ezért a Bizottságnak még nem áll rendelkezésére részletes információ az elért eredményekről.

5. táblázat: A 2007-ben nyújtott hozzájárulások jelentési ütemterve

2 | 2007.03.23. | Franciaország | 2007.10.23. | 2008.03.22. | 2008.09.22. |

3 | 2007.06.27. | Németország | 2007.12.18. | 2008.06.26. | 2008.12.26. |

4 | 2007.07.18. | Finnország | 2007.12.18. | 2008.07.17. | 2009.01.17. |

A Bizottság legkésőbb a zárójelentésben megadandó valamennyi információ kézhezvételét követő hat hónapon belül megszünteti a pénzügyi hozzájárulás folyósítását.

7. Az Európai Bizottság által végzett technikai segítségnyújtási tevékenységek

Tájékoztatás és nyilvánosság

Az 1927/2006/EK rendelet (9. cikke) értelmében a Bizottság

„a közösség valamennyi nyelvén rendelkezésre álló internetes oldalt hoz létre, amely információkat tartalmaz az Alapról, útmutatást ad a kérelmek benyújtásához, valamint frissített információkkal szolgál az elfogadott és elutasított kérelmekről, kiemelve a költségvetési hatóság szerepét.”

Internetes oldal

A 2007 márciusa óta működő honlapon (http://ec.europa.eu/egf) az EGAA-val kapcsolatos alapvető kérdések és válaszok, hírek, kulcsdokumentumok, kérelmek, vonatkozó jelentések és honlapcímek tára, valamint a tagállamok EGAA-ért felelős hatóságainak adatai olvashatók. A honlapot rendszeresen frissítették és fejlesztették, valamint a dokumentumokat különféle nyelveken is közzétették, amint ezek a változatok elérhetőkké váltak.

EGAA videó

A Bizottság 2007-ben a média és más érdekelt felek használatára közzétett egy, az EGAA-ról szóló videofilmet. A többek között a francia és finn EGAA-tevékenységeket bemutató kilenc perces videó a következő címen tekinthető meg:

http://ec.europa.eu/avservices/video/video_prod_en.cfm?type=detail&prodid=4097

Prospektus

A Bizottság 2007-ben az EGAA-ról szóló tájékoztató prospektust tett közzé 22 nyelven (az ír kivételével minden hivatalos nyelven). A prospektus papírhordozón korlátozott számban elérhető, amellett ingyenesen megtekinthető a Bizottság EGAA-honlapján a következő címen:

http://ec.europa.eu/employment_social/egf/docs/egf_leaflet_en.pdf(más nyelvi változatokhoz az „en” a megfelelő kétbetűs országkóddal helyettesíthető).

Audit és ellenőrzés

A Bizottság 2007-ben nem végzett kifejezetten az EGAA-ra irányuló vizsgálati és ellenőrzési tevékenységet.

Értékelés

Az EGAA-rendelet értelmében legközelebb 2011. december 31-éig kell elkészíteni az EGAA-val kapcsolatos értékelést. A Bizottság lépéseket tett annak biztosítása érdekében, hogy a tagállamok már az EGAA kezdetétől fogva gyűjtsék a szükséges információkat.

Találkozók a nemzeti hatóságokkal

2007 elején a Bizottság létrehozta a tagállamokban található kapcsolattartási pontok hálózatát, így segítve a tagállamokat a lehetséges kérelmek előkészítésében, valamint az Alap végrehajtásában. A hálózat hivatalos nyilvántartási neve: „az európai globalizációs alkalmazkodási alap kapcsolattartóinak szakértői csoportja”, illetve röviden „EGAA-kapcsolattartók” (kód: E02100).

A Bizottság rendszeresen frissíti az Alap honlapján a csoport tagjainak elérhetőségeit, és meghívja őket a tapasztalat- és információcsere céljából szervezett találkozókra. A csoport tagjai a tagállamok minisztériumainak olyan tisztviselői, akik EGAA-hozzájárulások kérelmezéséért vagy végrehajtásáért már most vagy a jövőben felelősek (lehetnek).

A csoport 2007-ben két találkozót tartott Brüsszelben, március 1-jén és október 9-én.

8. Pénzügyi jelentés

Nyújtott pénzeszközök

A 2006. május 17-i intézményközi megállapodás értelmében az EGAA nem lépheti túl a (2006. évi árakon számított) 500 millió EUR-os maximális éves összeget, és az előző évi kiadások felső határa alatti bármely fennmaradó összegből, és/vagy az előző két év során törölt kötelezettségvállalási előirányzatokból finanszírozható, kivéve a pénzügyi keret 1B. fejezetéhez kapcsolódókat. Ezen túlmenően az 1927/2006/EK rendelet 12. cikkének (6) bekezdése értelmében minden év szeptember 1-jén legalább az éves maximum összeg egynegyedének rendelkezésre kell állnia az év végéig felmerülő igények fedezése érdekében.

A költségvetési hatóság 2007-ben négy EGAA-hozzájárulást ítélt meg (lásd a 2. táblázatot).

A költségvetési hatóság által odaítélt pénzeszközök az éves maximum összeg 3,72%-ának felelnek meg. 2007. szeptember 1. előtt nem nyújtottak hozzájárulást, ezért a teljes összeg rendelkezésre állt az év végéig felmerülő igények fedezése érdekében.

Visszatérítések

2007-ben nem történt visszatérítés.

Technikai segítségnyújtással kapcsolatos kiadások

2007-ben nem merültek fel az 1927/2006/EK rendelet 8. cikkében foglalt, a technikai segítségnyújtásról szóló rendelkezések szerinti kiadások, mivel a vonatkozó költségvetést még nem hozták létre.

2007-ben jelentett szabálytalanságok

Az 1681/94/EK bizottsági rendelettel[6] összhangban a Bizottságnak 2007-ben nem jelentettek az EGAA-val kapcsolatos szabálytalanságokat.

2007-ben lezárt szabálytalanságok

Mivel 2007 volt az EGAA működésének első éve, nem voltak a megelőző évekből fennmaradó, lezárandó szabálytalanságok.

9. A pénzügyi hozzájárulások megszüntetése

Az EGAA kezdete óta megítélt hozzájárulások egyikét sem szüntették meg 2007-ben. Az EGAA-ról szóló rendelet a kérelem benyújtásától számított 12 hónapos időszakot ír elő a tagállamoknak a hozzájárulás felhasználására, majd ezután legfeljebb hat hónappal kell benyújtaniuk a pénzügyi hozzájárulás végrehajtásáról szóló jelentésüket. A Bizottság csak e jelentés kézhezvételét követően kezdheti meg a hozzájárulás megszüntetését. A költségvetési hatóság által elsőként – a Franciaország által 2007. március 9-én benyújtott EGAA/2007/001 kérelem tekintetében – megítélt hozzájárulás 2008. március 8-ig volt felhasználható, ezután Franciaországnak 2008. szeptember 8-ig kell benyújtania zárójelentését.

[1] A HL L 48. (2008.02.22.) 82. o. szerint helyesbített 1927/2006/EK rendelet (HL L 406., 2006.12.30., 1. o.) 16. cikke értelmében benyújtott jelentés.

[2] COM(2008)412(2008.07.02.)

[3] Intézményközi megállapodás az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről (2006/C 139/01). HL C 139., 2006.6.14. 1. o.; a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak (2008/29/EK) a többéves pénzügyi keret tekintetében történő módosításáról szóló 2007. december 18-i európai parlamenti és tanácsi határozattal módosított megállapodás. (HL L 6., 2008.1.10., 7–8. o.)

[4] Ide tartoznak: az elbocsátás meghatározása (az EGAA-rendelet 1. cikke); az olyan kritériumok értelmezése, mint „jelentős növekedés” vagy „hirtelen csökkenés” (2. cikk); a kisméretű munkaerőpiacok és kivételes esetek meghatározása (2. cikk); a pénzügyi hozzájárulás „felhasználásának” pontos jelentése (13. cikk (2) bekezdés).

[5] A francia gazdasági, ipari és foglalkoztatási, valamint munkaügyi, szociálisügyi, családügyi és szolidaritási miniszternek benyújtott, 2008. április 15-én közzétett „l’Europe dans la mondialisation” című jelentés utal ilyen lehetőségre.

[6] A Bizottság 1994. július 11-i 1681/94/EK rendelete a strukturális politikák finanszírozása keretében történt szabálytalanságokról és tévesen kifizetett összegek behajtásáról, valamint egy információs rendszer e téren történő létrehozásáról (HL L 178., 1994.7.12., 43. o.)